**23**

Na podlagi drugega odstavka 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_ sprejel naslednji

S K L E P

1.

Potrdi se Dokument identifikacije investicijskega projekta z naslovom »Zagotavljanje primerne rabe kraških travišč in ostenij za ohranjanje izbranih habitatnih tipov in vrst na območju NATURE 2000 KRAS« in akronimom »ZAKRAS2«, ki ga je izdelala Irena Likar s.p., Partizanska cesta 44a, Rakek, z datumom 23.06.2025.

2.

Vrednost projekta znaša 5.747.840,45 EUR z DDV in se bo izvajala, skladno s časovnim načrtom, od sprejema tega sklepa do 31.12.2029.

3.

S sprejemom tega sklepa se projekt »Zagotavljanje primerne rabe kraških travišč in ostenij za ohranjanje izbranih habitatnih tipov in vrst na območju NATURE 2000 KRAS« in akronimom »ZAKRAS2«, uvrsti v Načrt razvojnih programov Mestne občine Nova Gorica za obdobje od 2025 do 2028.

4.

Ta sklep velja takoj.

Številka: 356-0016/2025

Nova Gorica, dne

Samo Turel

ŽUPAN



Številka: 356-0016/2025-18

Nova Gorica, dne 28. avgusta 2025

O B R A Z L O Ž I T E V

Mestna občina Nova Gorica je pristopila kot partner v projekt z akronimom »ZAKRAS2«. Vodilni partner in investitor na projektu je Javni zavod Park Škocjanske jame, ki je pristojen za upravljanje zavarovanega območja in bo odgovoren za celovito koordinacijo projekta. Ostali partnerji na projektu pa so Zavod Republike Slovenije za varstvo narave, Društvo za opazovanje in proučevanje ptic Slovenije, Mestna občina Koper ter Občina Hrpelje-Kozina.

Dokument identifikacije investicijskega projekta (DIIP) obravnava izvedbo investicijskega projekta z naslovom »Zagotavljanje primerne rabe kraških travišč in ostenij[[1]](#footnote-1) za ohranjanje izbranih habitatnih tipov in vrst na območju Nature 2000 Kras« in akronimom »ZAKRAS2«.

Projekt »ZAKRAS2« je pripravljen za črpanje sredstev iz Programa za izvajanje evropske kohezijske politike v obdobju 2021 – 2027 v Sloveniji iz prednostne naloge 3: Zelena preobrazba za podnebno nevtralnost.

Projekt »ZAKRAS2« obravnava vsebinsko in prostorsko jasno opredeljene ukrepe na konkretnih lokacijah in ima predvidenih sedem varstvenih ciljev. Mestna občina Nova Gorica je z gradom Rihemberk vključena v dva varstvena cilja, in sicer:

1. Izboljšanje stanja hribskega urha (Bombina variegata) , velikega pupka (Triturus carnifex) (in laške žabe (Rana latastei) z obnovo 12 kalov, dveh vodnih teles na gradu Rihemberk in obnovo vodnega zadrževalnika v Klancu pri Kozini, s čimer se bodo izboljšali razmnoževalni in habitatni pogoji. Poleg obnove vodnih teles se bo vzpostavilo podhode in varovalne ograje v Klancu pri Kozini in s tem zagotovilo varne pogoje migracijskih poti in zmanjšalo smrtnost zaradi cestnega prometa ter prenašalo dvoživke na kritičnih cestnih odsekih. Dvoživke se bo na določenih odsekih tudi ročno prenašalo.
2. Izboljšanje stanja ohranjenosti velikega podkovnjaka (Rhinilophus ferrumequinum) in vejicatega netopirja (Myotis emarginatus) z obnovo kotišč in prilagoditvijo osvetljenosti na gradu Rihemberk.

Namen projekta »ZAKRAS2« je izboljšati stanje ohranjenosti izbranih habitatnih tipov in vrst na območjih Natura 2000 Kras in na Natura 2000 območju Dolina Branice z izvedbo prostorsko in vsebinsko natančno opredeljenih naravovarstvenih ukrepov ter vzpostavitvijo pogojev za njihovo dolgoročno upravljanje.

Z izvedbo projekta se bodo obnovili in izboljšali travniški, vodni, gozdni in podzemni habitati, zagotovili se bodo pogoji za gnezdenje, razmnoževanje in preživetje izbranih vrst, vzpostavil se bo sistem spremljanja stanja ter mehanizmi za dolgoročno vključevanje lastnikov zemljišč.

Splošni cilj projekta je izboljšati stanje ohranjenosti enajst (11) izbranih vrst in treh (3) habitatnih tipov ter dveh (2) vrst netopirjev na obravnavanem območju z izvajanjem ciljno usmerjenih naravovarstvenih ukrepov ter z vzpostavitvijo pogojev za dolgoročno stabilno in operativno upravljanje narave. Projekt povezuje ukrepe obnove, varstva, nadzora, ozaveščanja in sodelovanja z deležniki, s ciljem doseči trajne učinke na ravni posameznih habitatov in populacij.

Mestna občina Nova Gorica se osredotoča na trajnostni razvoj, varstvo kulturne in naravne dediščine ter krepitev kakovosti življenja prebivalcev. Občina aktivno sodeluje pri številnih projektih, ki vključujejo ohranjanje kulturnih spomenikov, razvoj trajnostnega turizma ter spodbujanje ekološkega kmetijstva in varstva narave. Mestna občina Nova Gorica je tudi lastnik in upravljavec enega ključnih kotišč netopirjev v Natura 2000 Kras - grad Rihemberk. Mestna občina bo v projektu »ZAKRAS2« koordinirala izvedbo varstvenega cilja za izboljšanje stanja netopirjev. Aktivno bo vključena v sanacijo strešnih in stropnih konstrukcij ter ureditev razsvetljave na gradu Rihemberk, s ciljem zaščite kotišč netopirjev. Sodelovala bo tudi pri določanju območij obnove vzhodno submediteranskih suhih travišč, pri obnovi vodnih teles na gradu Rihemberk in obnovi suhih zidov. Mestna občina Nova Gorica bo v sklopu splošnega sklopa projekta, poleg izvajanja aktivnosti managementa projekta, uredila oziroma nadgradila obstoječe interpretaciji namenjene prostore na gradu Rihemberk za interpretacijo naravovarstvenih vsebin projekta »ZAKRAS2«. Vključena je tudi v izvedbo aktivnosti sklopa informiranja in komuniciranja. Sodelovala bo na tiskovnih konferencah, pripravljala objave za družbena omrežja in spletno stran ter sodelovala z mediji.

Skupna vrednost projekta znaša po tekočih cenah 5.747.840,45 EUR z DDV. Vrednost projekta, ki se nanaša na mestno občino, pa znaša 979.955,00 EUR. Celoten projekt je 100% sofinanciran iz Proračuna EU (ESRR) in Proračuna Republike Slovenije

Predvidena dinamika in viri financiranja celotnega projekta, v EUR z DDV, so sledeči:



Predvidena dinamika in viri financiranja projekta za Mestno občino Nova Gorica, v EUR z DDV, so sledeči:



Drugi odstavek 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16) med drugim določa, da se do dokumenta identifikacije investicijskega projekta opredeli investitor, ki s pisnim sklepom bodisi potrdi dokument identifikacije investicijskega projekta, bodisi ga zavrne. Četrti odstavek 15. člena Odloka o proračunu Mestne občine Nova Gorica za leto 2025 (Uradni list RS, št. 134/23, 109/24 in 28/25) določa, da se novi projekti uvrstijo v načrt razvojnih programov, če investicijsko dokumentacijo potrdi mestni svet. Ker projekt »Zagotavljanje primerne rabe kraških travišč in ostenij za ohranjanje izbranih habitatnih tipov in vrst na območju Nature 2000 Kras« in akronimom »ZAKRAS2«, še ni uvrščen v veljavni Načrt razvojnih programov (NRP) Mestne občine Nova Gorica, je potrebno za njegovo uvrstitev v NRP potrditi predloženi DIIP.

**Mestnemu svetu Mestne občine Nova Gorica predlagam, da predloženi sklep obravnava in sprejme.**

 Samo Turel

 ŽUPAN

Pripravil:

Marko Mikulin

Vodja Razvojne pisarne

PRILOGA:

* Dokument identifikacije investicijskega projekta »Zagotavljanje primerne rabe kraških travišč in ostenij za ohranjanje izbranih habitatnih tipov in vrst na območju Nature 2000 Kras« in akronimom »ZAKRAS2« z datumom 23. 6. 2025.
1. Ostenija pomeni na območja, kjer so pogoji za življenje zelo neugodni in omejujejo rast in razvoj živih bitij. [↑](#footnote-ref-1)